Den Vest-Sjællandske Avis, 1837-10-30
Jndenlandske Efterretninger. Kjøbenhavn den 24de October. Med mere Paalidelighed end hvormed den tusindtungede Fama havde det saa trault i disse Dage med vigtige Arbeider, der vare under Pressen, og hvorom man gjorde saamegen, aldeles blind, Allarm, see vi os istand til at meddele vore Læsere, at flere af de i Stænderforsamlingerne behandlede Sager have siden forrige Uge været foretagne i Geheime-Statsraadet. Specielt have vi hørt som saadan nævnet Udkastet til den nye Communal-Anordning. – Naar de, der saa positivt have paastaaet, at Stænderne, burde have været indkaldte til 1ste October, uden at Regjeringen nogensinde har bundet sig til Dag eller Maaned, ville temporisere noget, tør man haabe, at de snart fyldestgiørende vorde oplyste om, hvorfor det først skal skee, som de ventede alt var skeet. (Helsg. Av.)J Kbhvnsp. Nr. 296 læses: "Nogle Bemærkninger i Anledning af et Stykke i Kbhvnsp. Nr. 290 om Kyholm (af Hempels Avis, ind. i d. Bl. Nr. 167). Paa en Reise, jeg i Sommer foretog mig til Sams, havde jeg ogsaa Leilighed til at besøge Kyholm. Foranlediget af Beboernes Klager overden Maade, hvorpaa Gudstjenesten holdes paa bemeldte Ø, var det min Hensigt ved min Hjemkomst offentlig at omtale Manglerne herved, for maaskee derved at bidrage til, at Sagen blev tagen under alvorlig Overveielse af vedkommende Autoriteter. Jeg blev imidlertid af flere Grunde forhindret fra at fremkomme med mine Yttringer, hvilke jeg nu ikke længere kan holde tilbage. Forfatteren til Beretningen om Kyholm er i det Væsentligste vel underrettet, og har ogsaa Korthed omtalt Alt, hvad der kan siges om denne lille Øs Beskaffenhed og Qvarantaineanstaltens Hensigtsmæssighed og den mageløse Orden, der findes her, hvilken vel især skyldes den uværende Commandants Omhu, der som Sømand har vidst at indføre et Orlogsskibs beundringsværdige Orden og Reenlighed ogsaa paa denne lille Ø; derimod er Forfatteren ikke ganske rigtig underrettet om, hvorledes Gudstjenesten afholdes, jeg vil derfor angaaende dette Punkt tillade mig at fremføre nogle authentiske Bemærkninger. – Da Kyholm for nogle Aar siden blev indrettet til Qvarantaineanstalt, kom den, som saadan, i det Verdslige til at sortere under General-Toldkammeret, medens den i det Geistlige formedelst sin Beliggenhed kom til at høre til Besser og Onsberg Sogn paa Samsø. Det var imidlertid umuligt for Beboerne af Kyholm at søg Kirke i Besser eller Onsberg, da der, foruden Miil over Vandet, næsten er 1 1/2 Miil til Lands til begge Kirker. Den unværende Commandant fik derfor indrettet et smagfuldt lille Capel paa Øen og den residerende Capellan til Besser og Onsberg paa tog sig uden Godtgjørelse at besørge Gudstjenesteen, hvilket han ogsaa med Uegennytte udførte ved, saatidt hans Tid tillod det, at prædike og udføre de øvrige ministerielle Forretninger, og hertil var Onsdagen valgt. J Aaret 1836 blev han imidlertid befordret til Koldby, det sydligste Sogn paa Samsø, og kom saaledes længere bort, hvorved det blev ham en Umulighed at tage derover meer end een Gang om Maaneden, medens han paa den anden Side ikke vilde undlade at opfylde sit engang givne Løfte Saaledes forholder det sig med Gudstjeneste paa Øen, og Beboerne have vistnok gyldig Grund til at klage. Ubegribeligt er det, at der i Danmark er et Sted, hvor 100 Mennesker leve sammen, som i 6 Aar ikke har havt anden Gudstjeneste, end, den en Mands Godhed tilbød dem, ubegribeligt at Provsten, paa Samsø i saa lang Tid slet Jntet har foretaget sig i denne saa vigtige Sag, da man dog maa antage, at han, ved at indstille og anbefale Sagen til Biskoppen over Aarhuus Stift, vil kunne bevirke, at Generaltoldkammeret tog den under Overveielse. Pecuniaire Hensyn kan ikke afholde Collegiet fra at ansætte en Garnisonspræst, da der jo ikke behøves, en egen Præst, men Embedet lettelig vil kunne forenes med det residerende Capellani til Besser og Onsberg. Dersom Sagen ikke skulde være omtalt ved sidste Bispevisitats i dette Aar, og der altsaa endnu ikke er gjort noget herfor, maae vi opmuntre Vedkommende til en snarlig Afgjørelse."